ஏதோ ஒரு வகையில் நீதிச்சட்டங்களைத்தான் மதங்கள் போதிக்கின்றன. நீதிச்சட்டங்களைப் போதிக்கும் எந்த மதமும் மனிதனை தேவனிடம் சேர்க்க வல்லமையற்றதாகவே இருக்கிறது. எந்த மதமும் (வழியும்), நமக்கு இரட்சிப்பளிக்க வல்லமையற்றதாக இருப்பதனாலேயே, ஒரே “வழி”யாக தேவனால் இயேசு நியமிக்கப்பட்டார். இயேசுவே வழி. ஆகவேதான் இயேசு தன்னை “நானே வழி” என்றார். இயேசுவை ஏற்று அவரை விசுவாசித்தோர் “வழியின் மக்கள்” என்றே அழைக்கப்பட்டனர். இவர்களை “கிறிஸ்தவர்கள்” என்று பின்னர் அழைத்தனர். இரட்சிப்பு இயேசுவால்மட்டுமே கிட்டும். ஒரு மதமும், ஒரு சபையும், ஒரு சட்டமும், ஒரு மதகுருவும் இரட்சிப்பைக் கொடுக்கமுடியாது. இயேசு ஒருவரே வழி. அவரே கதி.